**Farské oznamy**

**10. nedeľa v období cez rok B (6. 6. 2021)**

|  |  |  |
| --- | --- | --- |
| Pondelok | O Duchu Svätom | 18.00 |
| Utorok |  | 7.00 |
| Streda | O sv. Jozefovi | 18.00 |
| Štvrtok | Za povolania na kňazský stav | 7.00 |
| Piatok | Najsvätejšieho srdca Ježišovho, slávnosť | 18.00 |
| Sobota | Nepoškvrnené srdce Panny Márie, spomienka | 17.10 |
| Nedeľa | Desiata nedeľa v cezročnom období | 8.00 a 10.30 online |

Vo štvrtok o 18.00 vás srdečne pozývam na farský úrad na druhé stretnutie so Slovom božím vo forme lectio divina.

Na slávnosť Najsvätejšieho srdca Ježišovho slávime i svetový deň modlitieb za posväcovanie kňazov, kedy tak zvlášť budeme myslieť na našich novokňazov, ktorí 12.6. v Žiline prijmú kňazskú vysviacku. Zároveň je to výročitý deň našej farskej poklony. Prosím, aby ste sa tí, ktorí môžete zapísali v sakristii na poklonu po pol hodine, najlepšie po dvoch . Adorácia by začala o 10.00 a skončila by pred sv. omšou o 17.45 kedy sa pomodlíme i odprosovaciu pobožnosť. V tento deň možno získať i plnomocné odpustky.

Vyšlo nové číslo diecézneho časopisu Naša žilinská diecéza. Špeciálne číslo je venované obnove našej katedrály a v júnovom čísle nájdete našich budúcich novokňazov.Nájdete ho vzadu v kostole. Jedno číslo stojí 1euro.

Chcem sa poďakovať za vaše modlitby, obety, finančnú podporu našej farnosti, zvlášť za ostrihanie stromčekov okolo kostola za výzdobu a prípravu oltárikov na slávnosť Kristovho tela a krvi a za kosenie a upratanie kaplnky v Oblazove.

V nedeľu 25.7. by sme chceli zorganizovať stretnutie priateľov Valchovej ako minulý rok. Ak by nám chcel niekto s tým finančne alebo materiálne pomôcť, jeho pomoc je vítaná.

Aj tento týždeň vás pozývam k prijatiu odpustenia vašich hriechov a k stretnutiu sa s Ježišovým milosrdenstvom.

SOŠ sv. Jozefa Robotníka v Žiline pozýva chlapcov ktorí ukončili 6. a 7. ročník ZŠ, na tábor CECHCAMP ktorý sa uskutoční od 30. júna do 3. júla 2021. Spolu s našimi animátormi pre nich pripravujeme zábavu, športový program, výlet, duchovné povzbudenie. Bude aj veľká príležitosť sa stretnúť s našimi majstrami na našich dielňach, niečo nové sa naučiť zo stolárskeho a autoopravárenského remesla a tiež niečo si vyrobiť. Bližšie informácie na prihláške.

Dnes po sv. omšiach je prvonedeľná zbierka na podporu farnosti.

Ďakujem za upratovanie a výzdobu kostola a prosím o upratovanie skupinku č. 4.

Želám vám peknú nedeľu.